

OTSUS

|  |  |
| --- | --- |
| Kiiu | 12. juuni 2024 nr 11-4/1821-2 |

**Avaliku ürituse korraldamise luba**

Mari Teppo, kes on OÜ Joy Production juhatuse liige, on 28.05.2024 esitanud Kuusalu Vallavalitsusele avaliku ürituse korraldamise loa taotluse (reg 28.05.2024 nr 11-4/1821), mille kohaselt soovib teate esitaja korraldada Kuusalu vallas, Salmistu külas, Tiigi talu territooriumil ürituse „Salmistu suvekontserdid“.

Eeldatav osalejate arv üritusel on märgitud 400. Parkimine on korraldatud Salmistu sadama parklas ning lisaks vajadusel lähedusel asuval karjamaal.

Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“ § 2 lõike 3 punkti 1 kohaselt on tegemist kõrgendatud turvariskiga üritusega, kuna üritusel toimub alkohoolsete jookide müük ja/või pakkumine. Ürituse loa on kooskõlastanud Politsei- ja Piirivalveamet (reg 11.06.2024 nr 11-4/1821-1).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määrusest nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Salmistu suvekontserdid“;

1.2 üritusel turvalisuse, liikluskorralduse ja avaliku korra eest vastutab:

Mari Teppo ([teppomari@gmail.com](mailto:teppomari@gmail.com), 58 557 878);

1.3 ürituse läbiviimise koht: Kuusalu vald, Salmistu küla, Tiigi talu;

1.4 ürituse alguse ja lõpu kuupäevad ja kellaajad:

10.07.2024 kell 19:00 kuni 10.07.2024 kell 20:30

11.07.2024 kell 19:00 kuni 11.07.2024 kell 20:30

12.07.2024 kell 19:00 kuni 12.07.2024 kell 20:30

13.07.2024 kell 19:00 kuni 13.07.2024 kell 20:30

14.07.2024 kell 19:00 kuni 14.07.2024 kell 20:30

17.07.2024 kell 19:00 kuni 17.07.2024 kell 20:30

18.07.2024 kell 19:00 kuni 18.07.2024 kell 20:30

19.07.2024 kell 19:00 kuni 19.07.2024 kell 20:30

20.07.2024 kell 19:00 kuni 20.07.2024 kell 20:30

21.07.2024 kell 19:00 kuni 21.07.2024 kell 20:30

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 tagama üritusel meditsiinilise esmaabi kättesaadavuse;

1.5.4 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.5 tagama üritusel avaliku korra ja heakorra eeskirja nõuete täitmise;

1.5.6 tagama üritusel külastajate turvalisuse;

1.5.7 tagama, et alaealised ei tarvita üritusel alkohoolseid jooke;

1.5.8 tagama Alkoholiseaduse § 45 täitmise;

1.5.9 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

[Veronika.Laende@kuusalu.ee](mailto:Veronika.Laende@kuusalu.ee)

6000856